ธนารักษ์จัดทำเหรียญที่ระลึกเจ้าฟ้าจุฬาภรณ60พรรษา
กรมธนารักษ์ เปิดจองเหรียญที่ระลึก เจ้าฟ้าจุฬาภรณ “ฉลองพระชนมายุ 5 รอบ 4 กรกฎาคม 2560"เริ่ม 14 ก.ค.นี้
6 ก.ค. 2560

กรมธนารักษ์ เปิดจองเหรียญที่ระลึก เจ้าฟ้าจุฬาภรณ“ฉลองพระชนมายุ 5 รอบ 4 กรกฎาคม 2560"เริ่ม 14 ก.ค.นี้นายพชร อนันตศิลป์ อธิบดีกรมธนารักษ์ เปิดเผยว่า กรมธนารักษ์ ได้จัดทำเหรียญกษาปณ์ที่ระลึกเฉลิมพระเกียรติสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เนื่องในโอกาสพระราชพิธีฉลองพระชนมายุ 5 รอบ ในวันที่  4 ก.ค. 2560 โดยจัดทำเหรียญกษาปณ์ที่ระลึก เฉลิมพระเกียรติ ประกอบด้วย เหรียญกษาปณ์ที่ระลึกทองคำขัดเงา ชนิดราคา 1.6 หมื่นบาท จำหน่ายราคา เหรียญละ 3 หมื่นบาท ผลิตไม่เกิน 5,000 เหรียญ เหรียญกษาปณ์ที่ระลึกเงินขัดเงา ชนิดราคา 800 บาท จำหน่ายราคาเหรียญละ1,600 บาท ผลิตไม่เกิน 5 หมื่นเหรียญ และเหรียญกษาปณ์ที่ระลึกโลหะสีขาว (ทองแดงผสมนิกเกิล) ชนิดราคา 50 บาท จ่ายแลกราคาเหรียญละ 50 บาท ผลิตไม่เกิน 1 ล้านเหรียญ  สำหรับลวดลาย ด้านหน้า กลางเหรียญมีพระรูปสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงฉลองพระองค์ชุดสากล ภายในวงขอบเหรียญเบื้องล่างมีข้อความว่า “สมเด็จพระเจ้า ลูกเธอ เจ้าฟ้าจุฬาภรณวลัยลักษณ์ อัครราชกุมารี” ด้านหลัง กลางเหรียญมีอักษรพระนาม “จภ” ภายใต้ พระเกี้ยว ภายในวงขอบเหรียญเบื้องบนมีข้อความว่า “ฉลองพระชนมายุ 5 รอบ 4 กรกฎาคม 2560” เบื้องล่างมีข้อความบอกราคาว่า “16,000 บาท” “800 บาท” “50 บาท” และข้อความว่า “ประเทศไทย” โดยมีจุดกลมคั่นระหว่างข้อความเบื้องบนกับเบื้องล่างทั้งสองข้าง นายพชร กล่าวต่อว่า จะเปิดจองเหรียญกษาปณ์ที่ระลึกเฉลิมพระเกียรติ ตั้งแต่วันที่ 14 ก.ค. – 15 ส.ค.60 โดยจะเป็นการผลิตตามยอดจองเท่านั้น  และสามารถรับเหรียญได้ตั้งแต่วันที่ 1 ต.ค. 60 เป็นต้นไป ผู้ที่ประสงค์จะขอแลกเหรียญ สั่งจองได้ที่ สานักการคลัง กรมธนารักษ์ ซอยอารีย์สัมพันธ์ กรุงเทพฯ  หน่วยรับและจ่ายแลกเหรียญกษาปณ์ กรมธนารักษ์ ถนนจักรพงษ์ กรุงเทพฯ  หน่วยรับและจ่ายแลกเหรียญกษาปณ์ สานักบริหารเงินตรา ถนนพหลโยธิน จังหวัดปทุมธานี  สำนักงานธนารักษ์พื้นที่ 76 พื้นที่ ทุกจังหวัดทั่วประเทศ นอกจากนี้ กรมธนารักษ์ ยังได้เพิ่มช่องทางการจองเหรียญใหม่โดยสามารถสั่งจองผ่านเว็บไซต์ https://www.thailandpostmart.com ของ บริษัท ไปรษณีย์ไทย ทั้งนี้กำหนดให้ผู้สั่งจองเหรียญได้รับ 1 สิทธิ์ต่อบัตรประชาชน สามารถเลือกได้ดังนี้คือ เหรียญกษาปณ์ที่ระลึกทองคำขัดเงา  1 เหรียญ เหรียญกษาปณ์ ที่ระลึกเงินขัดเงา  1 เหรียญ และเหรียญกษาปณ์ที่ระลึกโลหะสีขาว (ทองแดงผสมนิกเกิล) 4 เหรียญ (1 ชุด) โดยผู้ที่สั่งจองผ่านระบบเว็บไซต์ จะมีค่าธรรมเนียมในการจองและค่าจัดส่ง  เหรียญกษาปณ์ที่ระลึกทองคำขัดเงา ค่าธรรมเนียมสั่งจอง 831 บาท เหรียญกษาปณ์ที่ระลึกเงิน ขัดเงา ค่าธรรมเนียมสั่งจอง 65 บาท เหรียญกษาปณ์ที่ระลึกโลหะสีขาว (ทองแดงผสมนิกเกิล) ค่าธรรมเนียม สั่งจอง 45 บาท